สวัสดีครับคุณพอดีว่าผมเป็นไข้ตั้งแต่วันที่23มกรา จนถึงตอนนี้27 อาการช่วง1-2วันแรกมีไข้ตัวร้อนแต่ไม่ไอไม่เจ็บคอไม่มีอาการอื่นๆมีแค่เมื่อยตัวไม่มีการท้องเสียอาเจียนหรือใดๆเพียงแต่กินอาหารได้น้อยครับ ไข้ลดลงเหมือนจะหายแต่พอนอนแล้วตื่นขึ้นมาตอนเช้าก็มีไข้อีกครับทุกครั้งที่ตื่นจะมีอาการตัวร้อนนิดนึงเวียนหัวแล้วก็ปวดหัวครับกินข้าวได้น้อยเป็นยังงี้ติดต่อกันหลายวันแล้วครับผมเป็นโรคอะไรหรอครับหรือแบบนี้ควรไปพบแพทย์
สวัสดีค่ะ อาการมีไข้ อาจจะเกิดจาก-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดจึงต้องดูด้วยว่ามีอาการเจาะจงไปยังระบบใดๆหรือไม่หากมีอาการดังกล่าวไป ควรไปพบแพทย์เพื่อตรวจร่างกายและตรวจเลือดตามระบบนั้นๆเพิ่มเติมค่ะ ถ้าไม่มีอาการในระบบใดเจาะจงก็อาจจะเป็นไข้เลือดออกหรือการติดเชื้อไวรัสในร่างกาย รักษาตามอาการ จนกว่าไข้จะลงการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆค่ะ